ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018860 

ขอให้ตรวจสอบการจัดเก็บเอกสารแสดงรายการบัญชีรายชื่อ หน่วยเลือกตั้ง และลำดับบัญชี ในการเลือกตั้งสมาชิกสภาผู้แทนราษฎร ประจำปี 2566 ของนิติบุคคลโครงการบางขุนเทียน 1  แขวงท่าข้าม เขตบางทุนเทียน กรุงเทพมหานคร เนื่องจากในหลายวันที่ผ่านมา (ไม่ทราบวันที่แน่ชัด) มีการจัดส่งเอกสารแสดงรายการบัญชีรายชื่อฯ มายังตะกร้าหน้าอาคารแต่ละตึกของที่พัก โครงการบางขุนเทียน 1ฯ แต่ทราบภายหลังว่า เจ้าหน้าที่นิติบุคคล ได้มีการเก็บเอกสารไว้ที่สำนักงานนิติบุคคลทั้งหมด เพื่อมิให้ผู้พักอาศัยทราบ โดยคาดการณ์สาเหตุที่เก็บเอกสารไว้เผื่อจะมีการตรวจสอบรายชื่อของผู้มีสิทธิเลือกตั้ง นำข้อมูลไปใช้หาเสียง และรวบรวมข้อมูลให้หัวคะแนน (บันทึกตามที่ผู้ร้องแจ้ง) ส่งผลให้ประชาชนในพื้นที่เดือดร้อนไม่ทราบข้อมูลเกี่ยวกับการเลือกตั้งของตนเอง เบื้องต้นประชาชนได้ร้องเรียนไปยังนิติบุคคลฯ แล้ว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata